stanford-oval/wikipedia huggingface dataset:
רודולף שפילמן
משחקים מפורסמים > לבן:  רודולף שפילמן  שחור: עקיבא רובינשטיין סנקט פטרבורג 1909

כדי לראות את המשחקים, יש לאפשר בדפדפן שלכם ג'אווהסקריפט.
[Event "St. Petersburg"]
[Site "St. Petersburg RUE"]
[Date "1909.03.09"]
[Round "17"]
[White "Rudolf Spielmann"]
[Black "Akiba Rubinstein"]
[Result "0-1"]
[ECO "C84"]
[PlyCount "150"]
[EventDate "1909.02.15"]
1. e4 e5 2. Nf3 Nc6 3. Bb5 a6 4. Ba4 Nf6 5. O-O Be7 6. Re1 b5 7. Bb3 d6 8. c3
Bg4 {בתחילת המאה ה-20 זה היה מסע אופנתי. היום ידוע ש-8...0-0 יותר טוב, וכך גם 8...פא5}
9. h3 Bh5 10. d3 O-O 11. Nbd2 d5 12. exd5 {המסע 12. ז4 חזק עוד יותר. }
Nxd5 13. Nf1 Bf6 14. g4 Bg6 15.
g5 Be7 16. Nxe5 {עדיף 16. פח4. הכאת הרגלי שומטת את היתרון העמדתי שהשיג הלבן ומביאה לשוויון}
Nxe5 17. Rxe5 Nb6 18. d4 Nd7 19. Re1 Bxg5 20. Bxg5 Qxg5+ 21.
Qg4 Qd8 22. Ng3 Nf6 23. Qf3 Qd7 24. Kh2 a5 25. a3 Rab8 26. Re5 Rfe8 27. Rg1 b4
28. Rxa5 bxc3 29. Qxc3 Ne4 30. Nxe4 Rxe4 31. Rd5 Qe7 32. Rc5 Re2 33. Qg3 {עדיף 33. צז2, מסע שאפשר היה לשחק גם במסע ה-32}
Qd6
34. Qxd6 {עדיף 34. ר:ו7+ ואז אם 34...ר:ו7 35. צה5 והלבן זכוי לגמרי עקב איום המט, אם 34...מ:ו7 35. צ:ג7+ מה6 36. ד5+ מה:ד5 37. מהז4+ רו5 38. מה:ה2+ והלבן זכוי לגמרי. המסעים היחידים שמאפשרים לשחור להמשיך במשחק הם 34...צח8 או 34...צו8 ובשניהם הלבן נשאר עם יתרון קטן}
cxd6 35. Rc7 Rxb2 36. Rgc1 Kf8 37. Bc2 Ra2 38. Bxg6 hxg6 39. R1c2 Rxc2
40. Rxc2 Ra8 41. Rc3 Ra4 {הגענו לסיום צריחים ורגלים כשלכל צד ארבעה רגלים וצריח. יתרון השחור נובע מכך שהרגלים שלו נמצאים בשני איי רגלים, ואילו הרגלים של הלבן מפורדים לארבעה איים. במשחק מושלם סביר להניח שהלבן היה מחלץ תיקו}
42. Rd3 Ke7 43. Kg3 Ke6 44. Kf3 Kd5 45. Ke2 g5 46. Rb3
f6 47. Ke3 Kc4 48. Rd3 d5 49. Kd2 Ra8 50. Kc2 Ra7 51. Kd2 Re7 52. Rc3+ Kxd4 53.
a4 Ra7 54. Ra3 Ra5 55. Ra1 Kc4 56. Ke3 {קשה לזהות ש-56. מה2 שומר על שוויון ו-56. מקלקל את העמדה.}
d4+ 57. Kd2 Rf5 58. Ke1 Kb4 59. Ke2 Ka5
60. Ra3 Rf4 61. Ra2 Rh4 62. Kd3 Rxh3+ 63. Kxd4 Rh4+ 64. Kd3 Rxa4 {לשחור יתרון של שני רגלים ועמדה זכויה לחלוטין. כמה מסעים מדויקים של השחור ואי דיוקים קטנים של הלבן הרסו את העמדה}
65. Re2 Rf4
66. Ke3 Kb6 67. Rc2 Kb7 68. Rc1 Ra4 69. Rh1 Kc6 70. Rh7 Ra7 71. Ke4 Kd6 72. Kf5
g6+ 73. Kxg6 Rxh7 74. Kxh7 Ke5 75. Kg6 g4 0-1
משחקים מוסברים (באנגלית) > 1909

רודולף שפילמן מול  סבלי טרטקובר  22.6.1909, Before Tal and Nezhy, there was Rudolf Spielmann
משחקים מוסברים (באנגלית) > 1911

חוסה ראול קפבלנקה מול  רודולף שפילמן, 10.3.1911, Magician and the Machine   Capablanca vs Spielmann   San Sebastian (1911)
משחקים מוסברים (באנגלית) > 1938

רודולף שפילמן מול פאול קרס, 18.6.1938, No One can Attack Paul Keres!
רודולף שפילמן מול פאול קרס, 18.6.1938, "I Don't Even See the Code, All I see is Blond, Brunette, Redhead"
הערות שוליים

↑  Seventh Round of Chess, באתר הניו יורק טיימס, יצא לאור ב-2 ביוני 1912
↑  Akiba Rubinstein vs Rudolf Spielmann (1908), www.chessgames.com
↑  Rudolf Spielmann vs Akiba Rubinstein (1909), www.chessgames.com
| --- | --- |
בקרת זהויות :  NLI: 987007286806105171  BNE: XX1003211  BnF: cb126402941 (data)  GND: 119384892  ISNI: 0000 0000 6302 1301  LCCN: n94107953  NTA: 06851719X  SELIBR: 285001  VIAF: 42647125   WorldCat (עם VIAF): 42647125
ריילי ואנג

| --- | --- |
אין תמונה חופשית
 לידה:  18 במרץ 1996 (בן 28) טאיוואן טאיוואן
 שם לידה:  ואנג יי-לון   王以綸
 מדינה:  קנדה קנדה
 תקופת הפעילות:  מ-2015
 עיסוק:  שחקן, זמר, די ג'יי
 https://www.weibo.com/spexialriley
 פרופיל ב-IMDb
 
ריילי ואנג (באנגלית: Riley Wang; נולד ב-18 במרץ 1996 בשם ואנג יי-לון, בסינית: 王以綸, פֶּה-ווֵה-דְזִי: Ông Í-lûn) הוא שחקן, זמר ודי ג'יי קנדי. בין השנים 2015 ל-2017 היה חבר בלהקת הבנים הטאיוואנית SpeXial (אנ').
ביוגרפיה

ריילי ואנג נולד בטאיוואן ב-18 במרץ 1996. כשהיה בן 10, משפחתו היגרה לקנדה, שם חי במרבית שנות נעוריו. בשנת 2012, ואנג זכה במקום השני בתחרות דוגמנות בוונקובר בה השתתף. ב-13 בינואר 2015 נודע כי ואנג יצטרף ללהקת הבנים הטאיוואנית SpeXial (אנ'), תחת שם הבמה שלו באנגלית "ריילי".
בשנת 2017 החלה הקריירה של ואנג בעולם המשחק, כאשר גילם את הדמות הראשית בסדרת הרשת "Long For You". כמו כן, בהמשך הופיע בסדרות נוספות כדוגמת סדרת הדרמה "Attention, Love!" (אנ'), "Long For You 2" ו"צלילים של אהבה" ששודרה בנטפליקס.
ב-25 באוגוסט 2017 הודיע ואנג על עזיבתו את SpeXial, לאחר שחוזהו בה בוטל עקב "מטרות קריירה שונות". באותו יום עזב רשמית את הלהקה, ובאותה עת נשארו בה תשעה חברים.
פילמוגרפיה > קולנוע

| שנה | שם באנגלית | שם המקור בסינית | תפקיד | הערות |
| --- | --- | --- | --- | --- |
| 2016 | The Realm of the Immortals | 仙侠学院 | לו פאן |  |
| 2017 | The Prequel of Magical Brush: Demon's Portrait | 玄笔录前传之妖王图 | וו שיאושיה |  |
| 2017 | The Prequel of Magical Brush: The Devil Lands | 玄笔录前传之异域魔道 | וו שיאושיה |  |
| 2017 | The Prequel of Magical Brush: Suffering | 玄笔录前传之七苦 | וו שיאושיה |  |
| 2017 | The Prequel of Magical Brush: Dreams | 玄笔录前传之幻梦 | וו שיאושיה |  |
| 2017 | The Prequel of Magical Brush: Sacrificial Altar | 玄笔录前传之怨妖坛 | וו שיאושיה |  |
| 2017 | The Prequel of Magical Brush: Guardian | 玄笔录前传之守护使命 | וו שיאושיה |  |
פילמוגרפיה > טלוויזיה

| שנה | שם באנגלית | שם המקור בסינית | תפקיד | הערות |
| --- | --- | --- | --- | --- |
| 2017 | Long For You | 我与你的光年距离 | לי ז'ה |  |
| 2017 | Attention, Love! (אנ') | 稍息立正我爱你 | ואנג ג'ינלי |  |
| 2018 | Long For You 2 | 我与你的光年距离II | יה גו |  |
| 2019 | צלילים של אהבה | 最动听的事 | יה שוואיי |  |
| 2019 | Nine Kilometers of Love | 九千米爱情 | לין שו |  |
| 2020 | Everyone Wants To Meet You | 谁都渴望遇见你 | טאו לאן |  |
| 2020 | First Romance | 初恋了那么多年 | יאן קה |  |
| 2020 | Love is Sweet | 半是蜜糖半是伤 | לי שיאוצ'ואן |  |
| 2021 | Be Yourself | 机智的上半场 | גאו יואן |  |
| TBA | Private Shushan Gakuen | 私立蜀山学园 | צ'ו צ'י |  |
דיסקוגרפיה

| שנה | שם באנגלית | שם המקור בסינית | סדרה/סרט | הערות |
| --- | --- | --- | --- | --- |
| 2017 | "Fight For You" |  | Long For You |  |
| 2018 | "The Future Road" | 未来的路 | Unexpected |  |
| 2018 | "Polar Warmth" | 极地温暖 | Long For You 2 |  |
הערות שוליים

1 2  "SpeXial turns Love Killah goes hard new members comeback MV". Taipei Main. 20 בינואר 2015. אורכב מ-המקור ב-2 במרץ 2015. נבדק ב-30 בנובמבר 2018. {{cite web}}:  (עזרה)
↑  "hito流行音樂獎開獎 SpeXial囊括2團體大獎". ent.ltn. 31 במאי 2015. נבדק ב-30 בנובמבר 2018. {{cite web}}:  (עזרה)
↑  "以綸宣告正式解約　脫離SpeXial單飛". Apple Daily. 25 באוגוסט 2017. אורכב מ-המקור ב-25 באוגוסט 2017. נבדק ב-30 בנובמבר 2018. {{cite web}}:  (עזרה)
↑  "《仙侠学院》掀奇幻浪潮 王以纶被赞影坛新星". Netease (בסינית). 27 בספטמבר 2016. {{cite web}}:  (עזרה)
↑  "《玄笔录前传》即将开启 又一现象级玄幻大剧来袭". Netease (בסינית). 10 במאי 2017. {{cite web}}:  (עזרה)
↑  "《玄笔录前传之异域魔道》将上线 捉妖团异域陷绝境". Toutiao (בסינית). 10 במאי 2017. {{cite web}}:  (עזרה)
↑  "《玄笔录前传之七苦》将上线 剧情反转计中计". Netease (בסינית). 25 במאי 2017. {{cite web}}:  (עזרה)
↑  "《玄笔录前传之幻梦》上线 人生如梦何时醒". Netease (בסינית). 1 ביוני 2017. {{cite web}}:  (עזרה)
↑  "《玄笔录前传之怨妖坛》将映 智斗妖王收怨灵". Netease (בסינית). 7 ביוני 2017. {{cite web}}:  (עזרה)
↑  "王以纶变身霸道总裁 《我与你的光年距离》". Netease (בסינית). 1 בינואר 2017. אורכב מ-המקור ב-24 באפריל 2023. {{cite web}}:  (עזרה)
↑  "《稍息立正我爱你》收官 王以纶为爱放手". Netease (בסינית). 29 ביוני 2018. {{cite web}}:  (עזרה)
↑  "《我与你的光年距离2》定档1216 王以纶许晓诺疯狂撒糖". Yule (בסינית). 9 בדצמבר 2018. אורכב מ-המקור ב-20 בדצמבר 2018. {{cite web}}:  (עזרה)
↑  "《最动听的事》将播 赵露思王以纶上演"零度热恋"". Netease (בסינית). 22 בינואר 2019. {{cite web}}:  (עזרה)
↑  "王以纶《九千米爱情》开播 高颜值制服诱惑俘获少女心". Netease (בסינית). 30 באוגוסט 2019. {{cite web}}:  (עזרה)
↑  "《初恋了那么多年》甜蜜开机 万鹏王以纶邂逅初恋". Netease (בסינית). 28 במאי 2019. {{cite web}}:  (עזרה)
↑  "王以纶《半是蜜糖半是伤》开机 变身IT男励志创业". Netease (בסינית). 3 בדצמבר 2019. {{cite web}}:  (עזרה)
↑  "蒋金执导《私立蜀山学园》王一博陈钰琪王以纶". Netease (בסינית). 8 במאי 2017. {{cite web}}:  (עזרה)
↑  "《我与你的光年距离》王以纶唱《Fight For You》". Netease (בסינית). 10 בפברואר 2017. {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ריילי ואנג".
ריימונד פריסטלי

| --- | --- |

 לידה:  20 ביולי 1886 טווקסברי, הממלכה המאוחדת 
 פטירה:  24 ביוני 1974 (בגיל 87) צ'לטנהאם, הממלכה המאוחדת 
 ענף מדעי:  גאולוגיה 
 מקום לימודים:  אוניברסיטת קיימברידג' 
 מוסדות:  אוניברסיטת קיימברידג'  מכון סקוט לחקר הקוטב 
 פרסים והוקרה:  מדליית זהב (פטרון) של החברה הגאוגרפית המלכותית (1959)  הצלב הצבאי  Knight Bachelor 
 
סר ריימונד אדוארד פריסטלי (באנגלית: Sir Raymond Edward Priestley;‏ 20 ביולי 1886 - 24 ביוני 1974) היה גאולוג בריטי ובין הראשונים מחוקרי אנטארקטיקה.
חייו

ריימונד פריסטלי נולד בטווקסברי שבגלוסטרשייר, אנגליה. אביו היה מנהל בית הספר שבו למד ריימונד ובו גם לימד במשך שנה אחת לפני שהחל בלימודי גאולוגיה ביוניברסיטי קולג' בבריסטול, שם למד מ-1905 עד 1907.
חייו > משלחות אנטארקטיות

מיד עם תום השנה השנייה ללימודיו התגייס כגאולוג למשלחת נמרוד של ארנסט שקלטון (1909-1907) לאנטארקטיקה. במשלחת זו עבד לצד גאולוגים ידועי-שם, אדג'וורת דייוויד ודאגלס מוסון. פריסטלי אסף מחצבים ודגימות חזזית מן האזור, שכלל איים בים רוס, הצד הצפוני של הר ארבוס הוולקני, והרים סמוכים לקרחון פראר. הוא היה שותף לצוות החלוץ שצייד במזון ובדלק את תחנות האספקה לניסיונו של שאקלטון, שכמעט נחל הצלחה, להיות הראשון שמגיע אל הקוטב הדרומי בשנת 1909. במשלחת של נובמבר 1908, עקב צפיפות יתר באוהל, עשה פריסטלי שלושה ימים של סופת שלגים מחוץ לאוהל, בשק השינה שלו. בשיאה של סופת השלגים, החליק בהדרגה במורד הקרחון וכמעט צנח מעל שוליו אל מותו. עם שובו מן המשלחת, בילה ארבעה חודשים באנגליה לפני ששב לסידני, אוסטרליה, לעבוד עם אדג'וורת דייוויד על הדין וחשבון הגאולוגי, שפורסם לבסוף בשנת 1914.
פריסטלי חזר לאנטארקטיקה כחבר במשלחת טרה נובה של רוברט פלקון סקוט (1913-1910), שידעה אסונות רבים. סקוט גייס אותו למשלחת כש"טרה נובה" הגיעה לסידני. כעבור שלושה שבועות, עם הנחיתה בכף אוונס בינואר 1911, יצאו פריסטלי ועוד חמישה חברים בספינת המשלחת, "הטרה נובה", לסייר ולבצע עבודה מדעית בארץ אדוארד השביעי במזרח, בהנהגת ויקטור קמפבל. כיון שלא הצליחו למצוא אתר נחיתה מתאים, החליטו לחזור מערבה בכוונה לנחות במפרץ הלווייתנים, אבל בהגיעם לשם ב-3 בפברואר 1911 נתקלו בספינה "פראם" של רואלד אמונדסן ומשלחתו, שכבר חנו שם. כיון שלא רצה להקים מחנה בסמיכות כזאת לנורווגים, החליט קמפבל לסייר תחת זאת על קו החוף של ארץ ויקטוריה. אחרי ששב לכף אוונס ודיווח לסקוט על מיקומו של אמונדסן, חזר ויצא עם אנשיו צפונה אל ארץ ויקטוריה, שם הקימו צריף סמוך לאתר של קאשטן בורשקרווינק מ-1898 בכף אדייר. בינואר 1912, לקחה "טרה נובה" את ששת האנשים עוד 320 ק"מ דרומה אל מפרץ טרה נובה, בחצי הדרך בין כף אוונס לכף אדייר, לעבודת-שדה בתקופת הקיץ. הייתה להם צידה מספקת לשמונה שבועות אבל אוהליהם ניזוקו קשות בסופה וה"טרה נובה" לא כלה להבקיע את צבירי הקרח ולאסוף את האנשים כמתוכנן. בהבינם שיהיה עליהם לחרוף במקום הימצאם, חפרו האנשים מערת קרח קטנה, 3.60 מטרים על 2.70 מטרים בסחף שלגים ושם נשארו במקלט שכינו "האי שלא יתואר במילים" למשך קרוב ל-7 חודשים, עד סוף החורף הדרומי. את צידתם הדלה השלימו בצייד כלב ים ופינגווין. שניים מחברי הקבוצה היו תשושים כתוצאה מדלקת מעיים, ובמצב כזה עזבו השישה את ביתם הארעי ב-30 בספטמבר 1912 וצעדו במשך חמישה שבועות. למזלם מצאו בדרכם מטמונת מזון ודלק, שהשאירה הקבוצה המערבית של המשלחת שנה קודם לכן. לבסוף הגיעו בשלום לכף אוונס ב-7 בנובמבר 1912, שם נודע להם דבר מותם של סקוט וכל קבוצת הקוטב שלו חודשים קודם לכן.
בשנות מלחמת העולם הראשונה שירת פריסטלי כשליש במרכז ההדרכה לאלחוטאים |(1917-1914), ואחר כך בצרפת. הוא השתתף בהשתלטות על גשר ריקוואל, חלק מקו הינדנבורג של בריגדת חיל הרגלים ה-137 וזכה בצלב הצבאי.
קריירה לאחר המלחמה

לאחר מלחמת העולם הראשונה, ב-1919, סופח פריסטלי למשרד המלחמה לכתוב את תולדות שירות האיתות. על מחקרו והתזה שכתב על קרחונים באנטארקטיקה קיבל תואר ראשון (מחקרי) בקיימברידג' בשנת 1920. באותה שנה ייסד יחד עם עמית למשלחת טרה נובה, פרנק דבנהם, את מכון סקוט לחקר הקוטב בקיימברידג'. ב-1922 נבחר פריסטלי לחבר בוועד המנהלים של קלייר קולג'. ב-1924 הצטרף לסגל המנהלה של האוניברסיטה והיה בו-זמנית לעוזר רשם, מזכיר למועצת לימודי המחקר ומזכיר כללי של הפקולטות. משנות ה-30' עד לפרישתו, מילא שורה של תפקידים אקדמיים ומשרות ניהול ממשלתיות באוסטרליה ובאנגליה. הוא היה סגן נשיא אוניברסיטת מלבורן משנת 1935 
עד שהתפטר בשנת 1938 מתוך עיקרון, לאחר אחד מכמה עימותים שהיו לו עם הנשיא. הוא חזר לבריטניה, שם התמנה לסגן נשיא ונשיא של אוניברסיטת בירמינגהם (1952-1938). לאחר פרישתו ב-1952, שימש יו"ר לוועדה המלכותית בנושא השירות האזרחי בשנים 1953–1955 וכסגן המנהל של סקר מדינות החסות לשעבר של איי פוקלנד (שנקרא בהמשך הסקר האנטארקטי הבריטי) משנת 1955 עד 1958 והיה נשיא האגודה הבריטית לקידום המדעים (1956). הוא פקד שוב את אנטארקטיקה בשנים 1956 ו-1959 והיה נשיא החברה הגאוגרפית המלכותית בשנים 1961–1963. פריסטלי קיבל תואר אבירות בשנת 1949.
ריימונד פריסטלי נשא לאישה את פיליס מרי בויד באפריל 1915. הוא היה גיסם של עמיתיו למשלחת טרה נובה, צ'ארלס סימור רייט ותומאס גריפית טיילור.
פריסטלי מת בגיל 87, ב-24 ביוני 1974 בצ'לטנהם, גלוסטרשייר, והותיר אחריו שתי בנות.
הר ארבוס
ריר

ערך זה עוסק בחומר המופרש מרקמה בגופם של בעלי חיים. אם התכוונתם למשמעויות אחרות, ראו .
| --- | --- |
 שיוך:  נוזלי הגוף, הפרשות, ישות אנטומית מסוימת 
 היווצרות:  קרום רירי 
 תיאור ב:  המילון האנציקלופדי ברוקהאוס ואפרון 
 מזהים
 FMA:  66938 
 קוד MeSH:  A12.200.503 
 מזהה MeSH:  D009093 
 מערכת השפה הרפואית המאוחדת:  C0026727 
 
תאי ריר
ריר (בלועזית: מוקוס, Mucus) הוא נוזל צמיג המופרש על ידי קרום רירי, בגופם של יצורים שונים.
לריר המופרש בתוך גופם של בעלי חיים שני תפקידים עיקריים:
סיכוך: הריר מסייע למעבר חומרים דרך צינורות בגוף; לדוגמה, המזון עובר ביתר קלות דרך הוושט, בדרכו אל הקיבה, הודות לריר המופרש מהדפנות הפנימיות של הוושט.
הגנה: הריר לוכד בתוכו מיקרואורגניזמים וחלקיקים אחרים (עשן ואבק, למשל). בכך הוא מונע מהם (במקרה של חיידקים או נגיפים) מלהגיע ליעדם (תאי הרקמה), להתיישב שם, להתרבות ולהזיק באמצעות שחרור רעלנים. בנוסף, הריסים (שעריות) הנמצאים לעיתים קרובות בדפנות הפנימיות של האיברים מסלקים את הריר על החלקיקים הלכודים בו, ובכך שומרים על ניקיון הרקמה. התהליך שתואר כאן מתרחש בריאות ובמעי, בין השאר. סוג אחר של הגנה מספק הריר המכסה את הדופן הפנימית של הקיבה; כאן מגן הריר על תאי הקיבה מפני עיכול עצמי על ידי חומצת מימן כלורי, החומצה החזקה הנמצאת בקיבה.
בנוסף, יצורים רבים מפרישים ריר חיצוני:
דו-חיים, כגון צפרדעים וקרפדות, מפרישים ריר על עורם. הדו-חיים, אשר מבחינה אבולוציונית התפתחו מהדגים והיו היצורים הראשונים שיצאו מן המים, מעולם לא הסתגלו באופן מושלם לחיים על-פני היבשה. אחד המאפיינים של זה הוא הצורך התמידי בלחות. הריר המכסה את עורם של הדו-חיים מספק להם את הלחות הנדרשת כשהם נמצאים מחוץ למים.
חלזונות, תולעים ויצורים דומים נעים באמצעות התכווצויות של גופם. יצורים אלו מפרישים ריר לשם סיכוך המשטח עליו הם נעים ובכך הקלה על תנועתם.
הריר המופרש בתוך גופם של בעלי חיים מורכב ממים, בהם מומסים מלחים שונים וכן חלבונים הנקראים מוצינים. בנוסף מכיל הריר חומרים אנטיספטיים (נוגדי מיקרואורגניזמים), כגון ליזוזים (האנזים המצוי בדמעות) ונוגדנים. את הריר מפריש סוג מיוחד של תאי אפיתל.
בעיות רפואיות

בגופם של בעלי חיים, מיקרואורגניזמים פתוגניים (מחוללי מחלות) רבים מצאו דרכים להילחם בריר. רבים מהם מפרישים רעלנים הגורמים להרס התאים המפרישים ריר. חלקם מייצרים אנזים הקרוי מוּצינאז, המפרק את המוצינים שבריר.
בזיהומים רבים של דרכי הנשימה מיוצרות כמויות גדולות מהרגיל של ריר, כמנגנון של הגוף ללחימה בפתוגנים. זוהי הסיבה לגודש באף ולנזלת אותם חווים אנשים מצוננים.
כשהריר מיוצר באופן כרוני בכמויות גדולות מהרגיל, עלול הדבר לגרום נזק חמור לאיברים השונים. תופעה זו מתרחשת בחולי סיסטיק פיברוזיס.
תרופות מסוימות גורמות לפגיעה בתאים מייצרי ריר. אספירין, למשל, פוגע ברירית הקיבה, דבר הגורם לעיתים לכיבי קיבה (אולקוס).
ראו גם

ליחה
רחוב אגריפס (ציור)

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 מידע כללי
 צייר:  אריה ארוך 
 תאריך יצירה:  1964 
 טכניקה וחומרים:  צבע שמן, פסטל שמן, חריטה ושלט רחוב על עץ
 ממדים בס"מ
 אורך:  116
 רוחב:  53.5
 נתונים על היצירה
 מספר יצירה:  B88.0226
 מיקום:  אוסף מוזיאון ישראל ומוזיאון תל אביב לאמנות
 
"רחוב אגריפס" (1964) הוא ציור מאת האמן הישראלי אריה ארוך. לדעת יגאל צלמונה, הציור נחשב לאחת מיצירות האמנות הישראליות החשובות ביותר, והיווה, החל מסוף שנות ה-80 של המאה ה-20, מוקד לפרשנויות רבות. הציור נמצא כיום בבעלות משותפת של מוזיאון תל אביב לאמנות ומוזיאון ישראל.
תיאור

הציור מורכב מלוח עץ מלבני עליו הוסיף ארוך שרבוטים בעיפרון, צבעי שמן ופסטל וכן חריטות בצבע. בצדו השמאלי של הלוח מופיע כתם צבע כהה המורכב מריבוע בגוון חום, ומתחתיו מלבן בעל גוון חום-אדום. מעליהם מופיע כתם נוסף, חופשי יותר, בצבע אדום. צורתו היא כעין קו עבה וחופשי המסתיים בעיגול. בראש הלוח הציב ארוך "רֶדִי מֶייד" של שלט רחוב ירושלמי הנושא את השם "רחוב אגריפס" בעברית, באנגלית ובערבית.
מבחינה צורנית, הקומפוזיציה של הציור נוטה לעבר חלקו העליון. הדבר בא לידי ביטוי באנכיות של המלבנים. נטייה זו מעומתת עם האופקיות של שלט הרחוב ועם חלקו העליון של לוח העץ, המופרד מהלוח בעזרת קו מצויר.
היסטוריה

הציור מהווה דוגמה לאופן שבו "תרגם" ארוך את הישגי האקספרסיוניזם המופשט והפופ ארט האמריקאים, אליהם נחשף בעת שהותו מחוץ לישראל. בייחוד יש לציין את השפעתו של רוברט ראושנברג, שאת עבודותיו ראה ארוך בביאנלה של ונציה בשנת 1964. ארוך טען במקומות רבים כי את יצירותיו יש למקם במסגרת של דיון צורני ב"שפת האמנות":
אני עושה הכל אבל לא מספר סיפורים. אם מישהו יכול לקרוא סיפור סימן שהחטאתי. לאמנות הציור קיום בפני עצמה. [...] והערכים הציורים הטהורים הם החשובים והמשפיעים".
אולם, בשונה מעבודות אחרות של ארוך, מכילה העבודה זיהוי איקונוגרפי ברור היכול להאיר תכנים נוספים בעבודה. ארוך עצמו חזר בו מהצהרות אלו בראיון מאוחר יותר.
העבודה על "רחוב אגריפס" החלה בשוודיה, בעת שארוך כיהן בה כשגריר ישראל בין השנים 1962-1959. בשנת 1962, עם שובו לישראל, הביא עמו ארוך את משטח העץ המלבני. שלט הרחוב שהוצמד אל הציור נעשה על ידי יעקב איזנברג, אמן ומורה ב"בצלאל" שיצר שלטי רחוב רבים בעיר וארוך, שלמד ב"בצלאל" בשנים 1924–1926, שימש כמעצב שלטים בסדנתו. התייחסות לשלטים מופיעה גם בעבודות מוקדמות יותר של ארוך, כגון ציורי סדרת "צקפר" (1962 - 1966), ובהם התייחסות איקונוגרפית לשלט של סנדלר מימי ילדותו ואף רמזים לאביו של האמן. בשנת 1963 הציג ארוך בתערוכה בגלריה "רינה" בירושלים שלט נוסף ("רחוב ממילא"), המשולב בשרבוט. היה זה אחד משישה ציורים ששילבו שלטים ופורקו מאוחר יותר על ידי האמן. את השלטים קיבל ארוך כנראה מעיריית ירושלים, אליה פנה במכתב בנושא זה.
ב-25 במאי 1988 נמכר הציור במכירה פומבית שערכה גלריה גורדון בשטח מרכז הירידים והקונגרסים בישראל. הציור הוערך בכ-35,000-45,000 דולר, ונרכש במשותף על ידי מוזיאון ישראל ומוזיאון תל אביב לאמנות תמורת סכום של 48,400 דולר, שהושגו בתרומת בני הזוג וולטר ומאריאנה גריסמן מאנגליה.
ב-26 ביולי 2005 הוציא השירות הבולאי הישראלי בול, בעיצוב אד ואן אוויין, ועליו "רחוב אגריפס". הבול נדפס כחלק מסדרה של שלושה בולים שנושאם "ההיסטוריה כזיכרון אישי וכזיכרון קולקטיבי". האוצר יונה פישר בחר, בנוסף לציור זה, גם את הציורים "לוחות הברית" (1958) מאת משה קסטל ו"השבר והזמן 7" (1999) מאת משה קופפרמן.
הציור מוצג בתצוגת הקבע באוסף האמנות הישראלית של מוזיאון ישראל. בשנת 2011 הוצג הציור במסגרת התערוכה "המוזיאון מציג את עצמו, אמנות ישראלית מאוסף המוזיאון", שהוצגה במוזיאון תל אביב לאמנות.
גלריה

הציור "רחוב אגריפס" מוצג בפתיחת התערוכה "המוזיאון מציג את עצמו", מוזיאון תל אביב, 1 בנובמבר 2011
הערות שוליים

↑  יגאל צלמונה, 100 שנות אמנות ישראלית, מוזיאון ישראל, 2010, עמ' 209
↑  מתוך ראיון עם הדה בושס, הארץ, 27 ביוני 1966. מצוטט בתוך: עפרת, גדעון, בספרייתו של אריה ארוך, הוצאת בבל, תל אביב, 2001, עמ' 11.
↑  לדיון בנושא זה: עפרת, גדעון, בספרייתו של אריה ארוך, הוצאת בבל, תל אביב, 2001, עמ' 11 - 17.
↑  עומר, מרדכי, אריה ארוך, מוזיאון תל אביב לאמנות, תל אביב, עמ' 243
↑  קו, גיליון מס' 6, 1966, עמ' 8
↑  עפרת, גדעון, בספרייתו של אריה ארוך, הוצאת בבל, תל אביב, 2001, עמ' 133, הערה 92; עמ' 241.
↑  Godfine, Gil, "Aroch at sale", The Jerusalem Post, 20.5.1988
↑  יונה פישר, עלון אמנות הציור, באתר התאחדות בולאי ישראל
↑  פישר, יונה, אריה ארוך, מוזיאון ישראל, ירושלים, 1968
↑  ברוך, אדם, "אריה ארוך: 2+2=5", ידיעות אחרונות, ("7 ימים"), פברואר 1972
↑  עומר, מרדכי, "ירושלים של ארוך: בין אגריפס לבין הנציב העליון", קו, מס' 9, ינואר 1989
↑  עומר, מרדכי (עורך), המוזיאון מציג את עצמו, אמנות ישראלית מאוסף המוזיאון, מוזיאון תל אביב לאמנות, תל אביב, 2011, עמ' 125
↑  שפירא, שרית, מסלולי נדודים, מוזיאון ישראל, ירושלים, 1991, עמ' 62 - 63
↑  גינתון, דוד, "הנציבה העליונה", המדרשה, גיליון מס' 3, מאי 2000
↑  עפרת, גדעון, בספרייתו של אריה ארוך, הוצאת בבל, תל אביב, 2001, עמ' 15–133 ובייחוד עמ' 145.
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
ריקשה

ריקשה בקיוטו, יפן
אוטו-ריקשה ממונעת בגואה, הודו
ריקשות עומדות בפקק תנועה עצום בדאקה
ריקשה (מיפנית: 力車,‏ rikisha) היא כלי רכב דו- או תלת-גלגלי המשמש להסעת נוסע בודד (לרוב) או מספר נוסעים ומונע בכוח שרירי הנהג או בצורה ממונעת.
הריקשה פותחה לראשונה ביפן, ובעקבות המחיר הנמוך של הנסיעה בה הפכה הריקשה לפופולרית בעריה והתפשטה לשאר ארצות אסיה.
ישנם שני סוגים עיקריים של ריקשות:
ריקשה דו-גלגלית, המונעת על ידי אדם, הרתום אליה ומושך אותה תוך כדי הליכה או ריצה.
ריקשה תלת-גלגלית, הרתומה לאופניים המופעלים על ידי נהג הריקשה.
ריקשות נפוצות בימינו באזורים מסוימים בהודו, בנפאל ובמדינות אחרות באסיה.
ריקשות ממונעות (אנ') קיימות במדינות הודו-סין (שבהן הן מכונות "טוק-טוק") ובהודו, שבה גם ריקשה ממונעת נקראת ריקשה או אוטו-ריקשה.
מקור שמה של הריקשה במילה היפנית 人力車 (ג'ינריקישה), כאשר 人 (ג'ין) משמעותו "אדם", משמעות המילה 力 (ריקי) היא כוח, ו-車 (שה) היא המילה היפנית לכלי רכב. ביחד, משמעות הצירוף המילולית היא "כלי רכב מונע-אדם".
ראו גם

תלת אופן
אפריון
בג'אג' אוטו
הערות שוליים

↑  האטימולוגיה של המילה האנגלית rickshaw באתר Etymology Online (באנגלית)
| אמצעי תחבורה |
| --- | --- | --- |
| חלליים | מעבורת חלל • חללית • רכב הנחיתה הירחי • רכב הנדידה הירחי • תרמיל ריחוף |  |
| אוויריים | אוויריים |  |
| ממונעים | מטוס (מטוס סילון · מטוס קרב · מטוס מנהלים · מטוס מטען · מטוס קל · מטוס דו-כנפי) •  מסוק • ספינת אוויר • צפלין • תרמיל ריחוף |  |
| לא ממונעים | כדור פורח • דאון  • מצנח רחיפה • גלשן אוויר |  |
| ימיים | ימיים |  |
| ממונעים | אונייה (מכלית · מכלית נפט · אוניית צובר · אוניית נוסעים · משחתת · נושאת מטוסים) • סירת מנוע • אופנוע ים • יאכטה  • צוללת (צוללת גרעינית) • מעבורת (נחתת) • רחפת • ואפורטו |  |
| לא ממונעים | מפרשית (דאו) • גלשן רוח • סירה (סירת הצלה · קיאק · קאנו · גונדולה) • רפסודה • חסקה • אַרְבָּה • בוצית • ג'ונקה • אוניית מפרשים • אוניית קיטור |  |
| יבשתיים | יבשתיים |  |
| מכוניות | מכונית מיקרו •  מכונית מיני •  סופרמיני •  משפחתית •  משפחתית גדולה •  מונית • ניידת משטרה • גראן טוריסמו • מכונית משוריינת  • מיניוואן • אמבולנס • קרון מתים • קלנועית • מכונית ספורט • רודסטר • קבריולה • מכונית-על • מעונוע |  |
| רכבות | רכבת מהירה • רכבת פרוורית • רכבת בין-עירונית • רכבת נוסעים דו-קומתית • רכבת קלה • רכבת תחתית • מונורייל • פוניקולר • רכבל • חשמלית • גונדולה • קטר • קרון |  |
| אוטובוסים | אוטובוס מפרקי • אוטובוס קומתיים • אוטובוס נמוך-רצפה • מיניבוס • אוטובוס תלמידים • טרוליבוס • מערכת אוטובוסים מהירה |  |
| דו-גלגלי ממונע | אופנוע • קורקינט ממונע • קטנוע  • רכינוע |  |
| רכבי שטח | טרקטור • ג'יפ • SUV • טרקטורון • באגי • תומקאר • גארדיום • אוונגרד • רכבי שלג (אופנוע שלג · חתול שלג · מפלסת שלג) • רכב קרבי משוריין (טנק · נגמ"ש · שריונית · זחל"ם) • ציוד מכני הנדסי (דחפור · מחפר · יעה אופני · מיני-מעמיס · מחפרון · מפלסת) |  |
| משאיות | טנדר (מטענית) • מסחרית (ואן) • טיולית • כבאית • משאית עפר • משאית סמי-טריילר • פול-טריילר • רכבת כבישים |  |
| מונעים בכוח אדם | אופניים (אופני טנדם · חד-אופן · אופנוח · תלת-אופן) • קורקינט • גלגיליות • סקייטבורד  • אפריון • ריקשה • מגלשיים • עגלת תינוק |  |
| מונעים בכוח בהמה | כרכרה • מרכבה • מזחלת •  קוודריגה •  דיליז'נס • עגלה • קרון |  |
| --- | --- |
בקרת זהויות :  NLI: 987007566198805171  BnF: cb135058910 (data)  GND: 4214706-2  LCCN: sh99002368  NDL: 00574807 
ערך זה הוא קצרמרבנושא תחבורה. אתם מוזמנים לתרום לוויקיפדיה ו.
ריימונד קרוז

| --- | --- |

 לידה:  9 ביולי 1961 (בן 63) לוס אנג'לס, ארצות הברית 
 מדינה:  ארצות הברית 
 תקופת הפעילות:  מ-1987
 מקום לימודים:  East Los Angeles College 
 בן או בת זוג:  סימי מהטה 
 פרופיל ב-IMDb
 
ריימונד קרוז, (2009)
ריימונד קרוז (באנגלית:  Raymond Cruz;‏ נולד ב-9 ביולי 1961) הוא שחקן אמריקאי המוכר בזכות תפקידיו בתור הבלש חוליו סאנצ'ז בסדרות "המפענחת" ו"המפענחת: פשעים חמורים".
חייו

נולד בלוס אנג'לס למשפחה ממוצא מקסיקני. קרוז החל את דרכו כשחקן קולנוע בשנות ה-90 ונחשף בשוברי הקופות "הנוסע השמיני 4: התחייה" בתפקיד החייל דיסטפאנו, "סכנה ברורה ומיידית" בתור הצלף דומינגו צ'אבס ובהפקתם של קוונטין טרנטינו ורוברט רודריגז "מצאת החמה עד צאת הנשמה 2".
קרוז זכה להכרה משמעותית ראשונה בזכות סדרת הפשע "המפענחת" בה הופיע בתפקיד בלש יחידת הפשעים החמורים של משטרת לוס אנג'לס חוליו סאנצ'ז במשך כשבע עונות.
קרוז שיחק במשך ארבעה פרקים בסדרה "שובר שורות" ושני פרקים בסדרה "סמוך על סול" בתפקיד סוחר הסמים הפסיכופת טוקו סלמנקה ובחמישה פרקים בסדרה "קוראים לי ארל" . משנת 2012 עד 2017 הופיע בסדרת הספין אוף של המפענחת: "המפענחת: פשעים חמורים" .
בשנת 2019, שיחק  בסרט האימה מקוללת.